b"\n_START_ARTICLE_\nM\xc3\xbania de Castella\n_START_SECTION_\nTestament\n_START_PARAGRAPH_\nF\xc3\xa9u testament el 13 de juny de 1066, segons el qual determinava la cessi\xc3\xb3 definitiva dels cavalls que havia prestat als qui els gaudien fins al moment i la llibertat dels sarra\xc3\xafns convertits al cristianisme que es trobaven sota la seva depend\xc3\xa8ncia. Va declarar el monestir de Sant Mart\xc3\xad de Fr\xc3\xb3mista, que ella havia edificat, titular dels seus b\xc3\xa9ns seents, assignant-li a m\xc3\xa9s altres possessions a Bobadilla i Agero, les t\xc3\xa8rcies decimals de Fr\xc3\xb3mista i Poblaci\xc3\xb3n de Campos, aix\xc3\xad com mig prat i una serna a Villota. Va dividir les ovelles, vaques i eg\xc3\xbces que posse\xc3\xafa a Fr\xc3\xb3mista entre els centres eclesi\xc3\xa0stics de Santa Maria, Sant Joan Baptista i Sant Mart\xc3\xad, i les vaques que tenia a Ast\xc3\xbaries entre el lloc on fos enterrada, el monestir de Sant Mart\xc3\xad de Fr\xc3\xb3mista i els tres monjos que s'encarreguessin d'orar per la seva \xc3\xa0nima."